**PASIŪLYMŲ VERTINIMO KRITERIJAI ir Sąlygos**

**(I, II, III, IV, V, VI, VII, VIII PIRKIMO DALIS)**

1. Ekonomiškai naudingiausias pasiūlymas atrenkamas pagal kainos ir kokybės santykį. Ekonomiškai naudingiausias pasiūlymas – tai pasiūlymas, kurio balų suma, apskaičiuota pagal šioje dalyje nustatytus pasiūlymų vertinimo kriterijus ir sąlygas, yra didžiausia.

2. Pasiūlymuose nurodytos kainos bus vertinamos eurais. Į pasiūlymo kainą turi būti įskaityti visi mokesčiai ir visos tiekėjo išlaidos, susijusios su Paslaugų teikimu. Kaina turi būti nurodyta šimtųjų tikslumu, t. y. ne daugiau kaip du skaičiai po kablelio. Tuo atveju, kai pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos centrinio banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos centrinis bankas neskelbia, – pagal Lietuvos Banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.


3. Pasiūlymų vertinimą atlieka Perkančiosios organizacijos į Komisijos sudėtį įtraukti Komisijos nariai (ne mažiau kaip 3), turintys žinių ir kompetencijos perkamo objekto srityje. Vertinimo rezultatus tvirtina Komisija. Daugiau balų skiriama už geresnį pasiūlymą. Geriausiu laikomas tas pasiūlymas, kuris gauna didžiausią balų sumą.

4. Tuo atveju, kai pasiūlymą pateikia tik vienas tiekėjas, ekonominio naudingumo vertinimas neatliekamas, neapskaičiuojami balai pagal nustatytus vertinimo kriterijus. Tiekėjo pasiūlymas laikomas tinkamu ir priimtinu, jeigu jis atitinka visus pirkimo dokumentuose nustatytus reikalavimus, ir tiekėjo deklaruoti kokybiniai pasiūlymo elementai yra laikomi įsipareigojimais, kurie bus perkelti į Sutartį.

5 Tiekėjų pasiūlymai bus vertinami ir ekonomiškai naudingiausias pasiūlymas bus atrenkamas pagal kainos ir kokybės santykį, vadovaujantis šiais parametrais:

|  |  |  |  |
| --- | --- | --- | --- |
| **Vertinimo kriterijai** | | **Lyginamasis svoris ekonominio naudingumo įvertinime** | |
| ***Kaina (W kaina)*** | |  | **90** |
| **Kokybė (W kokybė)** | |  | **10** |
| 1. | ***Pirmas kriterijus.*** Aplinką tausojantis prekių pristatymo būdas. | 5 |  |
| 2. | ***Antras kriterijus.*** Socialiai pažeidžiamų grupių įdarbinimas prekių pristatymui. | 5 |  |

Pasiūlymo ekonominis naudingumas apskaičiuojamas pagal absoliutinę formulę: [*https://vpt.lrv.lt/uploads/vpt/documents/files/mp/env\_aprasymai.pdf*](https://vpt.lrv.lt/uploads/vpt/documents/files/mp/env_aprasymai.pdf)*:*

kur W kokybė – kokybei suteiktas svoris, Qi – vertinamo pasiūlymo kokybė procentais, W kaina – kainai suteiktas svoris, PSetMax – iš anksto apibrėžta didžiausia tikėtina kaina, PSetMin – iš anksto apibrėžta mažiausia tikėtina kaina, Pi – vertinamo pasiūlymo kaina. Jeigu vertinamo pasiūlymo kaina lygi PSetMax, pasiūlymas gaus 0 balų už kainą, jeigu viršys PSetMax, pasiūlymas bus atmestas. Jeigu vertinamo pasiūlymo kaina bus lygi PSetMin, jis už kainą gaus balų skaičių lygų kainai suteiktam svoriui, jeigu siūloma kaina mažesnė už PSetMin, šis pasiūlymas už kainą gaus daugiau balų negu kainai suteiktas svoris.

***I PIRKIMO DALIS ,,Bendroji laboratorinė įranga ir prietaisai“****:*

PSetMin= 20 000 Eur (be PVM) ir PSetMax= 52 913 Eur (be PVM).

***II PIRKIMO DALIS ,,Inžinerinė įranga ir CNC prototipavimas“****:*

PSetMin= 15 000 Eur (be PVM) ir PSetMax= 48 700 Eur (be PVM).

***III pirkimo dalis ,,3D spausdinimo ir medžiagų apdorojimo įranga“****:*

PSetMin= 5 000 Eur (be PVM) ir PSetMax= 11 266 Eur (be PVM).

***IV pirkimo dalis*** ***,,Hidrodinamikos ir gamtos reiškinių modeliavimo įranga“.***

PSetMin= 7 000 Eur (be PVM) ir PSetMax= 19 835 Eur (be PVM).

***V pirkimo dalis*** ***,,Mikroskopijos įranga biologijos ir chemijos laboratorijoms“.***

PSetMin= 15 000 Eur (be PVM) ir PSetMax= 49 879 Eur (be PVM).

***VI pirkimo dalis*** ***,,Laboratorinės įrangos ir priemonių rinkiniai“.***

PSetMin= 30 000 Eur (be PVM) ir PSetMax= 97 342 Eur (be PVM).

***VII pirkimo dalis*** ***,,Specializuota laboratorinė įranga biologijai ir chemijai“.***

PSetMin= 70 000 Eur (be PVM) ir PSetMax= 137 813 Eur (be PVM).

***VIII pirkimo dalis*** ***,,Chemijos ir biologijos eksperimentų priemonės“.***

PSetMin= 30 000 Eur (be PVM) ir PSetMax= 95 359 Eur (be PVM).

|  |  |
| --- | --- |
| **Kriterijaus balai** | **Vertinimo aprašymas** |
| ***Pirmas kriterijus.*** *Aplinką tausojantis prekių pristatymo būdas.* | |
| ***Vertinimas:***  *Tiekėjui skiriami balai, jeigu jis įsipareigoja pristatyti prekes naudojant aplinką tausojančias transporto priemones, t. y. ne žemesnį kaip Euro 6 emisijų standartą atitinkančias transporto priemones arba elektromobilius.*  ***Tikslas:***  *Skatinti mažesnį poveikį aplinkai prekių tiekimo grandinėje, mažinant oro taršą ir išmetamų šiltnamio efektą sukeliančių dujų kiekį.* | |
| 0 | Tiekėjas nepateikia jokios informacijos arba deklaruoja naudosiąs kito tipo transporto priemones, neatitinkančias šių reikalavimų. |
| 5 | Pateikta tiekėjo laisvos formos deklaracija apie atitinkamą aplinką tausojantį transportą. |
| ***Įrodymas:***  *Su pasiūlymų formą (pirkimo sąlygų 6 priede („Pasiūlymo forma“ (A dalis)) pateikiama tiekėjo pasirašyta laisvos formos deklaracija apie transporto priemonių atitiktį nurodytiems kriterijams (Euro 6 arba elektromobiliai).*  ***Pastaba:***  *Tiekėjui laimėjus pirkimą, jo deklaruotas įsipareigojimas pristatyti prekes aplinką tausojančiu transportu (Euro 6 arba elektromobiliais) bus įtrauktas į sutarties sąlygas ir laikomas privalomu vykdant sutartį.* | |
| ***Antras kriterijus.*** *Socialiai pažeidžiamų grupių įdarbinimas prekių pristatymui.* | |
| ***Kriterijaus esmė:***  *Tiekėjas įsipareigoja prekių pristatymo, pakrovimo, iškrovimo ir užnešimo darbus atlikti pasitelkdamas socialiai pažeidžiamų grupių asmenis (toliau – tikslinė grupė). Prie tikslinės grupės priskiriami:*   * *neįgalieji;* * *ilgalaikiai bedarbiai (registruoti Užimtumo tarnyboje ilgiau kaip 12 mėn.);* * *vyresni nei 55 metų amžiaus asmenys.* | |
| 0 | Nepateiktas įsipareigojimas |
| 1 | Į pristatymo procesą įtraukiamas 1 tikslinės grupės asmuo |
| 5 | Į pristatymo procesą įtraukiami 2 arba daugiau tikslinės grupės asmenų |
| ***Įrodymas:***  *Su pasiūlymu (pirkimo sąlygų 6 priede („Pasiūlymo forma“, A dalis)) tiekėjas pateikia pasirašytą laisvos formos deklaraciją, kurioje nurodo planuojamą įtraukti tikslinės grupės asmenų skaičių****.***  ***Įsipareigojimo kontrolė:***  *Perkančioji organizacija turi teisę sutarties vykdymo metu prašyti papildomų įrodymų (darbo sutarčių kopijų, įdarbinimo pažymų, Užimtumo tarnybos pažymų ir pan.), kad būtų patvirtintas deklaruoto įsipareigojimo įgyvendinimas****.***  ***Pastaba:***  *Tiekėjui laimėjus pirkimą, jo deklaruotas įsipareigojimas bus įtrauktas į sutarties sąlygas ir laikomas privalomu vykdant sutartį.* | |